Diari Oficial de la Generalitat Valenciana


Sumari del DOGV 6174, del 29-12-2009 (2009/14603)

ORDE de 14 de desembre de 2009, de la Conselleria d'Agricultura i Pesca i Alimentació, per la qual s'establixen les bases reguladores de les ajudes a la millora de la competitivitat de les explotacions ramaderes de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6174

Data del DOGV
:   29-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14932


Data del document
:   14-12-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * explotació agrària
    * ramat
    * ajuda pública

ORDE de 14 de desembre de 2009, de la Conselleria d'Agricultura i Pesca i Alimentació, per la qual s'establixen les bases reguladores de les ajudes a la millora de la competitivitat de les explotacions ramaderes de la Comunitat Valenciana. [2009/14571]  
El suport econòmic per mitjà de la creació de règims d'ajudes és un dels instruments amb què compta l'administració per a potenciar els programes de modernització de les explotacions ramaderes de la Comunitat Valenciana.   
L'objecte d'estes ajudes és afavorir les inversions realitzades pels titulars de les explotacions ramaderes amb la finalitat de renovar les instal·lacions, els equips i les infraestructures de les explotacions ramaderes per altres més avançades tecnològicament amb especial atenció a la millora de les condicions d'higiene, salubritat i bioseguretat, l'adaptació d'aquelles a les condicions de benestar animal i reducció dels impactes ambientals produïts per l'activitat ramadera, sense oblidar la reducció dels costos de producció, la millora de la producció i la millora de la qualitat del producte final.  
El marc legal a què estan sotmeses estes ajudes, ha sigut modificat en reiterades ocasions amb la finalitat d'adaptar-se a l'evolució que ha patit la ramaderia en les últimes dècades.  
Esta transformació es fa més patent en estos moments a causa de l'evolució dels mercats, la implantació de noves normes comercials, la demanda i les preferències del consumidor i, finalment i com a conseqüència de tot això, a les exigències legals de la Unió Europea.  
La Conselleria d'Agricultura, Pesca i Alimentació, conscient que esta transformació del sector ramader produïx desajustos tant en la naturalesa de les ajudes com en la seua gestió, considera necessària l'elaboració d'una nova normativa que fixe les bases que regulen les inversions en explotacions ramaderes actualitzant tant l'objecte de l'ajuda com el procediment de la seua gestió.   
Esta orde s'adapta als requisits establits en el Reglament 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses Dedicades a la Producció de Productes Agrícoles, i pel qual es modifica el Reglament 70/2001 (DOCE de 16.12.2006).  
Per tot això, a proposta de la directora general de Producció Agrària,  
ORDENE  
Article 1  
S'establixen, com a annex I a esta disposició, les bases reguladores de les ajudes a la millora de la competitivitat de les explotacions ramaderes de la Comunitat Valenciana.  
S'establix, com a annex II, el llistat d'inversions subvencionables d'esta orde.  
S'establix, com a annex III, una taula d'equivalència d'unitats de bestiar major per espècie zootècnica.  
S'establix, com a annex IV, el llistat de municipis que pertanyen a zones desfavorides, d'acord amb l'article 17 del Reglament (CE) 1257/1999 i a les zones indicades en l'article 36, lletra a, incisos i i ii del Reglament (CE) 1698/2005.  
Article 2  
Es convoquen, per a l'exercici 2010, les ajudes a què es fa referència en l'article 1.  
DISPOSICIONS ADDICIONALS  
Primera  
Es delega en la directora general de Producció Agrària la concessió i la denegació de les ajudes previstes en esta orde.  
Segona  
Les ajudes regulades en esta orde es concediran a càrrec de l'aplicació pressupostària 94.95.92.4486.624.63.6, línia T3090. La dotació pressupostària per a la resolució d'expedients de la convocatòria de l'exercici 2010 és d'1.820.000 €.  
Segons es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despeses, la concessió de les ajudes està condicionada a l'existència en els pressupostos corresponents de crèdit adequat i suficient per a això.  
Segons esta mateixa orde, tots els actes dictats en els expedients de despeses anticipades s'entendran condicionats al fet que, quan es dicten les resolucions de concessió, subsistisquen les mateixes circumstàncies de fet i de dret que existien en el moment en què van ser produïts aquells actes.  
Tercera  
El termini de presentació de sol·licituds, per a l'exercici 2010, és fins al dia 29 de gener de 2010.  
DISPOSICIÓ DEROGATÒRIA  
Queda derogada l'Orde de 5 de març de 2008, de la Conselleria d'Agricultura i Pesca i Alimentació, per la qual s'establixen les ajudes a la inversió en explotacions ramaderes.  
DISPOSICIONS FINALS  
Primera  
Es faculta la directora general de Producció Agrària per a emetre els actes, les resolucions i les instruccions que siguen necessaris per a l'aplicació d'esta orde.  
Segona  
Esta norma entrarà en vigor l'endemà de la publicació en el Diari Oficial de la Generalitat Valenciana.  
València, 14 de desembre de 2009  
La consellera d'Agricultura, Pesca i Alimentació  
MARITINA HERNÁNDEZ MIÑANA  
ANNEX I  
Bases reguladores de les ajudes a la millora de la competitivitat  
 de les explotacions ramaderes de la Comunitat Valenciana  
Apartat primer. Objecte de l'ajuda  
S'establix una línia d'ajudes per als titulars d'explotacions ramaderes de la Comunitat Valenciana que realitzen inversions la finalitat de les quals siga la reducció dels costos de producció que suporta el ramader, la millora de la qualitat del producte final obtingut, la reducció de l'impacte ambiental de les activitats ramaderes, la millora de les condicions higièniques de les explotacions i del benestar dels seus animals, i el desenvolupament de l'extensificació.  
Apartat segon. Beneficiaris  
1. Poden ser beneficiaris d'estes ajudes els titulars d'explotacions ramaderes de producció o reproducció, que complisquen amb la condició de xicoteta i mitjana empresa, segons allò que s'establix en l'annex I del Reglament (CE) 800/2008, de 6 d'agost de 2008, de la Comissió, i que estiguen inscrits en el Registre d'Explotacions Ramaderes de la Comunitat Valenciana creat per la Llei 6/2003, de 4 de març, de Ramaderia de la Comunitat Valenciana, que ho sol·liciten.   
2. Els titulars de les explotacions ramaderes sol·licitants de l'ajuda poden ser persones físiques o jurídiques, així com les comunitats de béns o qualsevol altre tipus d'unitat econòmica o patrimoni separat que, encara que no tenen personalitat jurídica, poden dur a terme els projectes, les activitats o els comportaments, o es troben en la situació que motiva la concessió de la subvenció.  
Apartat tercer. Condicions de la inversió que cal subvencionar  
Les condicions mínimes exigides per a subvencionar les inversions recollides en esta línia d'ajudes són les següents:  
1. L'explotació ha de complir les condicions següents:  
a) Complir les normes mínimes en matèria de medi ambient de competència en ramaderia, higiene i benestar dels animals, o utilitzar este règim d'ajudes per a aconseguir el seu compliment.  
b) No entrar dins de la categoria d'empresa en crisi, d'acord amb allò que es disposa en les directrius comunitàries sobre ajudes estatals de salvament i reestructuració d'empreses en crisi (2004/C244/02).  
c) Estar inscrites en el Registre d'Explotacions Ramaderes de la Comunitat Valenciana.  
2. No es poden concedir ajudes que vulneren qualssevol prohibicions o restriccions imposades en reglaments del Consell pels quals s'establisquen les organitzacions comunes de mercat.  
3. No es poden concedir ajudes per a subvencionar inversions substitutives. Té la condició d'inversió substitutiva tota inversió que es limite a substituir un edifici o una màquina existents, o parts d'estos, per un edifici o una màquina nous i moderns, sense ampliar la capacitat de producció en més d'un 25% o sense introduir canvis fonamentals en la naturalesa de la producció o la tecnologia corresponent. No es consideren inversions substitutives la demolició total d'un edifici agrari de 30 anys o més i la seua substitució per un altre de modern, ni la renovació general d'un edifici agrari (una renovació es considera general quan el seu cost supose, com a mínim, el 50% del valor de l'edifici nou).  
4. Els beneficiaris de les ajudes previstes en esta orde han de destinar els béns a la finalitat concreta per a la qual es concedix la subvenció durant almenys cinc anys en el cas de béns inscriptibles en un registre públic i durant almenys dos anys per a la resta de béns.  
5. No són subvencionables les inversions realitzades en explotacions piscícoles.  
6. Les despeses subvencionables només poden incloure la construcció, l'adquisició o la millora de les instal·lacions ramaderes, maquinària i equips per a ramaderia que apareixen detallats en l'annex II.  
7. No són subvencionables les inversions realitzades amb anterioritat a la data de sol·licitud de l'ajuda.  
Apartat quart. Import de l'ajuda i límits pressupostaris  
1. El percentatge màxim d'ajuda pública, d'acord amb l'article 4 del Reglament (CE) 1857/2006, és el següent:  
a) El 50% de la inversió en explotacions situades en una zona desfavorida o en una de les zones indicades en l'article 36, lletra a, incisos i, ii, i iii del Reglament (CE) 1698/2005, delimitades pels estats membres d'acord amb els articles 50 i 94 d'eixe mateix reglament i relacionades en l'annex IV i en les zones de Xarxa "Natura 2000" que comprén els llocs d'interés comunitari (LIC) i zones d'especial protecció per a aus (ZEPA).  
b) El 40% de la inversió en les altres regions.  
c) Els percentatges dels punts a i b s'incrementaran en un 10% quan es tracte d'inversions realitzades per jóvens ramaders en els cinc anys següents a la seua instal·lació.  
2. El volum màxim d'inversió anual objecte d'ajuda és de 90.000,00 € per treballador de l'explotació, amb un límit màxim anual de 270.000,00 € per explotació.   
3. L'import màxim de l'ajuda concedida a una explotació ramadera no ha de superar els 486.000 € en les zones a què fa referència el punt 1.a d'este apartat i 400.000 en les zones a què fa referència el punt 1.b, en el període de tres exercicis fiscals consecutius.  
4. Anualment es fixaran els imports globals màxims pels quals es poden concedir estes ajudes i les línies dels pressupostos generals de la Generalitat a què es carrega cada grup d'ajudes.  
5. Si el conjunt de les ajudes sol·licitades supera els fons disponibles es tindran en compte els criteris de preferència següents:  
- Explotacions que realitzen inversió en la millora de les condicions higièniques de l'explotació d'acord amb l'annex II. Grup A: 30 punts.  
- Explotacions que realitzen inversió en la millora de les condicions de benestar animal de l'explotació d'acord amb l'annex II. Grup B: 25 punts.  
- Explotacions que realitzen inversió per a promoure l'extensificació d'acord amb l'annex II. Grup C: 20 punts.  
- Explotacions que realitzen inversió per a la millora de la qualitat del producte final d'acord amb l'annex II. Grup D: 15 punts.  
- Explotacions que realitzen inversió en la reducció de l'impacte ambiental de la seua activitat d'acord amb l'annex II. Grup E: 10 punts.  
- Explotacions que realitzen inversions incloses en l'annex II i en compliment dels programes de control de malalties han hagut de realitzar sacrificis sanitaris dels animals: 10 punts.  
- Explotacions prioritàries. 10 punts.  
- Cursos de formació homologats realitzats pel titular de l'explotació sobre temes de ramaderia i impartits per l'autoritat competent en la matèria: 10 punts (es comptabilitzarà 1 punt per cada 15 hores de formació, fins a un màxim de 10 punts).  
- Jove ramader: 5 punts.  
- Explotacions ubicades en zones a què fa referència el punt 1.a) d'este apartat: 5 punts.  
- Explotacions que no han rebut les ajudes regulades per esta orde en la convocatòria anterior: 5 punts.  
6. En el cas d'inversions que continguen més d'una de les finalitats previstes en els cinc primers punts dels anteriors criteris de preferència, es valorarà a l'efecte de la baremació la corresponent a la major inversió auxiliable.  
7. Si, ordenades les sol·licituds segons l'anterior priorització, no hi ha fons disponibles per al mateix nivell de puntuació, tindran preferència en l'adjudicació aquelles empreses que acrediten, amb anterioritat a la publicació de la norma per la qual es regulen les ajudes o subvencions, ocupar més percentatge de treballadors discapacitats en relació amb les respectives plantilles d'estes, o bé es comprometen a contractar un percentatge més gran de treballadors discapacitats durant l'àmbit temporal de l'ajuda o subvenció. Si, efectuada esta classificació, no hi ha fons suficients per a un grup de sol·licituds, estes s'ordenaran segons la data de registre d'entrada. En cas d'empat, s'ordenaran les sol·licituds segons la dimensió de l'explotació ramadera, i s'atendran en primer lloc les sol·licituds corresponents a les explotacions amb un nombre més gran d'unitats de bestiar major, segons les dades que consten en els registres oficials amb data l'últim dia de presentació de sol·licituds de l'exercici en què se sol·licita l'ajuda.  
Apartat quint. Presentació de sol·licituds  
1. Les sol·licituds d'ajuda es formalitzaran en instància degudament emplenada subscrita pel titular de l'explotació o pel representant legal que corresponga, dirigida a la directora general de Producció Agrària de la Conselleria d'Agricultura, Pesca i Alimentació.   
2. Les instàncies es poden presentar en qualsevol de les oficines de la Conselleria d'Agricultura, Pesca i Alimentació de la Comunitat Valenciana, al marge de la possibilitat que es presenten en els llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de presentació que s'establisca en cada convocatòria anual.  
3. La sol·licitud es registrarà amb anterioritat a l'inici de l'execució de la inversió per a la qual se sol·licita l'ajuda.   
4. En la sol·licitud s'inclourà el nom i la raó social del titular de l'explotació ramadera sol·licitant, així com una descripció del pla d'inversió previst. S'adjuntarà la documentació següent:  
a) Fotocòpia degudament confrontada del NIF o CIF dels sol·licitants, així com de l'acreditació de la seua personalitat jurídica.  
b) Acreditació de representativitat, si s'escau.  
c) Sol·licitud de llicència municipal d'obres degudament registrada, en els supòsits establits en la Llei Urbanística Valenciana.  
d) Declaració de compliment de normes mínimes en matèria de medi ambient, higiene i benestar dels animals, tal com s'establix en l'apartat tercer, condició 1.a d'esta orde.  
e) Una memòria en què justificaran la necessitat inversió, i especificaran les conseqüències d'esta sobre la reducció de l'impacte ambiental, la millora de la qualitat del producte final, la millora de les condicions sanitàries, la traçabilitat, l'extensificació o el benestar dels animals. La memòria ha d'incloure un pla d'inversions en què es detallarà:  
- Una descripció de les instal·lacions i els equips de les granges abans de les millores previstes.  
- Una descripció de les infraestructures i dels equips nous que s'instal·laran.  
- Una valoració econòmica detallada del cost de modernització de les instal·lacions, els equips i la resta d'inversions que realitzaran. A este efecte, quan l'import de les despeses subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari ha de sol·licitar, com a mínim, tres ofertes de diferents proveïdors i que no podran ser superiors al valor de mercat, amb caràcter previ a la contracció del compromís per a la prestació del servici o l'entrega del bé, llevat que per les especials característiques de les despeses subvencionables no existisca en el mercat suficient nombre d'entitats que el subministren o presten. L'elecció entre les ofertes presentades es realitzarà d'acord amb criteris d'eficiència i economia, i s'ha de justificar expressament en una memòria l'elecció quan no recaiga en la proposta econòmica més avantatjosa.  
f) Imprés d'alta de manteniment de tercers de la Generalitat acompanyat amb el certificat de l'entitat bancària de la titularitat del compte en què s'han d'efectuar els pagaments, en el cas d'altes, baixes o modificacions de les dades que es troben en poder del Sistema d'Informació Comptable de la Generalitat.  
g) Documentació que acredite el compliment de cada un dels criteris de preferència esmentats en l'apartat quart que siguen aplicables al sol·licitant.  
h) Declaració responsable del sol·licitant sobre el compliment de la normativa d'integració laboral de persones amb discapacitat o, si s'escau, l'exempció de l'esmentada obligació, segons s'establix en el Decret 279/2004, de 17 de desembre, del Consell, pel qual es regulen els procediments de contractació administrativa i de concessió de subvencions per al foment de l'ocupació de les persones amb discapacitat.  
i) Declaració responsable del sol·licitant de no estar sotmés a les prohibicions per a obtindre la condició de beneficiari establides en l'article 13 de la Llei 38/2003, General de Subvencions.  
j) Declaració responsable del sol·licitant de no pertànyer a la categoria d'empreses en crisi, d'acord amb allò que es disposa en les directrius comunitàries sobre ajudes estatals de salvament i reestructuració d'empreses en crisi (2004/C244/02).  
k) Declaració responsable del sol·licitant que acredite la condició de PIME.  
5. La presentació de la sol·licitud per part del beneficiari comporta l'autorització a l'òrgan gestor per a demanar els certificats d'estar al corrent en les obligacions fiscals (Agència Tributària i Generalitat), i davant de la Seguretat Social.  
Apartat sext. Procediment de concessió  
1. La instrucció del procediment de concessió de subvencions correspon a les direccions territorials de la Conselleria d'Agricultura, Pesca i Alimentació que realitzaran d'ofici totes les actuacions que estimen necessàries per a la determinació, el coneixement i la comprovació de les dades en virtut de les quals s'ha de formular la proposta de resolució, i remetran a l'òrgan col·legiat un informe d'avaluació de les sol·licituds.  
2. A la vista de l'informe d'avaluació l'òrgan col·legiat realitzarà la proposta de concessió de les ajudes.  
L'esmentat òrgan ha d'estar integrat per tres membres: un cap de servici que tindrà la condició de president de l'òrgan col·legiat, un cap de secció que tindrà la condició de secretari de l'òrgan col·legiat i un funcionari. Tots els membres, així com els seus suplents en cas de vacant, absència, malaltia o una altra causa legal, seran designats per la direcció general competent en matèria de ramaderia.  
3. A la vista de la documentació aportada, i la proposta de l'òrgan col·legiat, la consellera d'Agricultura, Pesca i Alimentació resoldrà la concessió d'estes ajudes d'acord amb el procediment previst en l'apartat quart. La resolució inclourà la concessió o denegació expressa de la subvenció, amb el termini que s'atorgue per a executar les inversions.  
4. El termini màxim per a resoldre i notificar la resolució de les ajudes a l'interessat és de sis mesos, comptats a partir de la data de publicació de la convocatòria anual. Transcorregut este termini sense que s'haja notificat resolució expressa, els interessats poden entendre desestimada la seua sol·licitud per silenci administratiu, de conformitat amb allò que es disposa en l'article 44 de la Llei 30/1992, de Règim Jurídic de les Administracions Públiques i Procediment Administratiu Comú.  
5. Atesa l'esmentada resolució procedirà el recurs de reposició davant de la consellera d'Agricultura, Pesca i Alimentació en el termini d'un mes, a comptar des de l'endemà a aquell en què tinga lloc la notificació, de conformitat amb allò que s'establix en els articles 116 i 117 de la Llei 30/1992, de Règim Jurídic de les Administracions Públiques i Procediment Administratiu Comú, en la seua redacció feta per la Llei 4/1999 o bé impugnació, directament davant de l'orde jurisdiccional per mitjà de la interposició de recurs contenciós administratiu davant de la Sala Contenciosa Administrativa del Tribunal Superior de Justícia de València en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de Règim Jurídic de les Administracions Públiques i Procediment Administratiu Comú, i articles 10 i 46.1 de la Llei 29/1998, Reguladora de la Jurisdicció Contenciosa Administrativa.  
Apartat sèptim. Realització de la inversió, procediment de control i pagament de les ajudes  
1. Les inversions i reformes seran realitzades i justificades davant de l'administració fins al dia 15 d'octubre de l'exercici pressupostari per al qual ha sigut concedida la subvenció, per mitjà de comunicació de finalització de la inversió, que inclourà la descripció de les inversions realitzades objecte de l'ajuda i el seu cost amb el desglossament de les despeses incorregudes, i s'adjuntaran les factures de tercers corresponents a estes, així com els seus justificants de pagament.  
2. El beneficiari ha d'acreditar el pagament corresponent a les factures amb la documentació següent:  
A) Pagaments per mitjà de transferències bancàries. Es justificarà el pagament per mitjà de còpia del resguard del càrrec d'esta, i ha de figurar en el concepte de la transferència el número de factura o, en defecte d'esta, el concepte abonat.  
B) Pagaments per mitjà de xecs bancaris. Es justificarà el pagament amb els documents següents:  
- Rebut firmat i segellat pel proveïdor en què s'especifique: factura o documentació justificativa de les despeses i la data, número i data del xec, davall de la firma ha d'aparéixer el nom i el NIF del firmant.  
- Còpia de l'extracte bancari del càrrec en el compte corresponent a l'operació justificada.  
C) Pagaments per mitjà de pagarés. Es justificarà el pagament amb els documents següents:  
- Rebut firmat i segellat pel proveïdor en què s'especifique: factura o documentació justificativa de les despeses i la data, número i data de venciment del pagaré, davall de la firma ha d'aparéixer el nom i el NIF del firmant (la data de venciment del pagaré ha de ser anterior a la data de justificació de les despeses).  
- Còpia de l'extracte bancari del càrrec en el compte corresponent a l'operació justificada.  
3. La presentació dels documents anteriors es realitzarà a les oficines de la Conselleria d'Agricultura, Pesca i Alimentació, al marge de la possibilitat que es presenten en els llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
4. En els casos d'inversions que per la seua naturalesa estiguen incloses en algun dels supòsits establits en la Llei Urbanística Valenciana es presentarà la llicència municipal d'obres.  
5. A la vista dels documents aportats, la Direcció General de Producció Agrària autoritzarà el pagament de les ajudes pels conceptes previstos en la memòria descriptiva i amb el límit màxim del pressupost aprovat, independentment del fet que el valor de la inversió siga superior, d'acord amb les factures justificades o els projectes aportats.  
6. Els servicis veterinaris de la Conselleria d'Agricultura, Pesca i Alimentació duran a terme una inspecció en totes les explotacions sol·licitants per a comprovar l'execució de les inversions realitzades.  
7. No obstant això, en tot allò que fa referència a les despeses subvencionables i la seua justificació, quan hi haja dubtes d'interpretació respecte d'això, s'aplicarà l'article 31 de la Llei 38/2003, de 17 de novembre, General de Subvencions.  
Apartat octau. Procediment de pagament parcial  
1. En totes les ajudes descrites en esta orde es poden realitzar pagaments fraccionats parcials, amb justificació prèvia de la realització de la corresponent inversió, fins a un màxim del 60% de la subvenció total concedida per a eixe exercici.  
2. La justificació es realitzarà per mitjà de la presentació dels corresponents certificats i d'acord amb l'apartat sèptim d'esta orde.  
Apartat nové. Procediment de pagaments anticipats  
1. En totes les ajudes descrites en esta orde, es poden realitzar pagaments anticipats, tal com s'establix en l'article 47 bis del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
2. Estos pagaments anticipats estaran sempre subjectes als corresponents règims de garanties en la forma i condicions previstes a este efecte en els articles 45 i següents del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions. En estos casos, s'exigirà al beneficiari la presentació d'un aval per valor del 100% de la quantitat anticipada.  
3. La justificació es realitzarà per mitjà de la presentació dels corresponents certificats i d'acord amb l'apartat sèptim d'esta orde.  
Apartat deu. Acumulació i compatibilitat de les ajudes  
1. Les subvencions previstes en esta orde són compatibles amb qualssevol altres que, per a la mateixa finalitat i objecte, poden establir altres administracions públiques o altres ens públics o privats, nacionals o internacionals.  
2. No obstant això, estes ajudes no es poden concedir en concurrència amb cap altra ajuda estatal de l'article 87, apartat 1, del Tractat, ni amb contribucions financeres dels estats membres, incloses les regulades per l'article 88, apartat 1, paràgraf segon del Reglament (CE) 1698/2005, ni amb contribucions financeres de la Comunitat, corresponents als mateixos costos subvencionables, si això porta a una intensitat de l'ajuda superior al màxim establit en el Reglament 1857/2006, i s'ha de reduir en este cas fins a l'esmentat límit.  
3. Estes ajudes tampoc es poden concedir en concurrència amb les ajudes de minimis recollides en el Reglament (CE) 1535/2007, respecte de les mateixes despeses o els mateixos projectes d'inversió subvencionables, si això dóna lloc a una intensitat de l'ajuda superior al màxim establit en el Reglament 1857/2006.  
4. El beneficiari d'estes ajudes ha de comunicar a l'òrgan concedent l'obtenció d'altres subvencions o ajudes per a la mateixa finalitat procedents d'altres administracions públiques o altres ens públics o privats, nacionals o internacionals.  
Apartat onze. Devolució de quantitats indegudament rebudes  
1. Segons s'establix en l'article 37.1 de la Llei 38/2003, General de Subvencions, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos allí previstos.  
2. Quan la falta de justificació de les despeses subvencionables siga parcial, el reintegrament de la subvenció serà el que corresponga a les esmentades despeses no justificades, sempre que el compliment de la subvenció s'aproxime de manera significativa a la satisfacció dels compromisos adquirits.   
3. El procediment de reintegrament de les quantitats percebudes es regirà per allò que s'establix en el títol II de la Llei 38/2003, de 17 de novembre, General de Subvencions, i en les disposicions generals sobre procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Apartat dotze. Revisió  
Tota alteració de les condicions tingudes en compte per a la concessió de l'ajuda o subvenció podrà donar lloc a la modificació de la resolució concessiva.  
Apartat tretze. Normativa aplicable  
En tots els apartats relatius a esta orde d'ajudes, i quan hi haja dubtes d'interpretació respecte d'això, s'aplicarà la Llei 38/2003, de 17 de novembre, General de Subvencions, i el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
Annex II  
Llista d'inversions subvencionables  
Grup A. Millora de la bioseguretat i condicions higienicosanitàries  
- Construcció de sales de control d'accessos, d'entrada obligatòria, amb vestidors, dutxes i la resta d'instal·lacions  
- Construcció (o adquisició) de túnels o arcs de desinfecció  
- Construcció de tanca que envolte les instal·lacions i que permeta el control d'accessos, amb tots els accessoris  
- Construcció de guals sanitaris (gual inundable) a l'entrada de l'explotació, on s'aplicarà solució desinfectant  
- Construcció de local de quarantena aïllat  
- Arrebossada i/o emblanquinament i revestiment de superfícies en la cara interna i /o externa de les naus   
- Construcció de banys antiparasitaris en ramaderia extensiva  
- Construcció o adquisició de mànegues de maneig i poltres d'immobilització i cures de bestiar extensiu  
- Construcció de llatzaret o infermeria  
- Adquisició de dides automàtiques  
- Construcció de local o moll d'embarcament per a evitar l'entrada de camions, amb la infraestructura corresponent de corredors o equivalents  
- Adquisició d'equips de neteja i desinfecció a pressió  
- Instal·lació de teles ocellaires i/o mosquiteres, si és el cas  
- Instal·lació de pediluvis  
Grup B. Millora del benestar dels animals  
- Condicionament de sòl i dels enreixats en explotacions porcines per a adequar-se al Reial Decret 1135/02, sobre normes mínimes de protecció de porcs   
- Condicionament d'instal·lacions per a cria en grup de bacones i bacones jóvens entre les quatre setmanes següents al cobriment i els set dies anteriors de la data prevista del part, amb les exigències d'espai establides en la normativa de benestar. Equipaments perquè cada bacona puga menjar prou, fins i tot en presència d'altres animals que competisquen pel menjar   
- Adequació de les cel·les dels verros al Reial Decret 1135/02   
- Adquisició de gàbies preparades, segons els requisits de l'annex III del Reial Decret 3/2002, sobre normes mínimes de protecció de gallines ponedores o adequació a esta normativa de les gàbies no preparades  
- En granges de ponedores amb sistemes de cria alternatius, adequació de les instal·lacions als requisits de l'annex IV del Reial Decret 3/2002, sobre normes mínimes de protecció de gallines ponedores  
- Dotació d'energia elèctrica per a l'explotació a través de grups generadors, plaques solars o fotovoltaiques i distribució interior (les inversions corresponents a este apartat només seran subvencionables si l'energia produïda és per al consum propi de l'explotació)  
- Instal·lació del sistema de distribució d'aigua dins de l'explotació i equip complementari (depòsits, bombes de pressió, sistemes de potabilització, abeuradors, etc.)  
- Instal·lació d'equips i sistemes de refrigeració, calefacció, ventilació, humidificació i aïllaments tèrmics per a millorar les condicions tèrmiques dels animals i, en conseqüència, el seu benestar   
- Instal·lació de sistemes d'il·luminació que garantisquen la presència de llum en dos terceres parts del dia, en cas de no disposar-ne (per exemple, en porcs, garantir llum de 9.00 a 17.00, i garantir almenys 40 luxs d'intensitat, segons la Directiva 91/630)  
- Adquisició d'equips i sistemes d'alarmes per a la detecció de fallades en els sistemes de control ambiental i automatització  
- Protecció d'equips i circuits elèctrics per a evitar descàrregues sobre els animals  
Grup C. Promoció de l'extensificació  
- Adquisició de màquina embaladora  
- Instal·lació de pastor elèctric  
- Sitges d'emmagatzemament de subproductes i matèries primeres  
- Construcció d'abeuradors  
Grup D. Millora de la qualitat del producte final  
- Adquisició d'equips de munyiment automatitzats i tancs de refrigeració homologats i accessoris complementaris  
- Adquisició de sitges de pinso i equips de distribució d'aliments, inclosos els sistemes d'alimentació líquida  
- Adquisició de carros mescladors  
- Adquisició de bàscules de pesada (no s'inclouen en este apartat les bàscules de/per als vehicles)  
- Lectors de sistemes electrònics d'identificació animal  
- Equips informàtics per a gestió de la identificació animal  
Grup E. Reducció d'impacte ambiental  
- Adquisició i muntatge, o construcció, de femers o basses, en els dos casos impermeables, estancs i correctament dissenyats per a l'emmagatzemament i el tractament de fems i purins, i impermeabilització dels existents  
- Construcció de fosses de purins o fems a l'interior de la nau  
- Construcció d'aljubs per a la recollida d'aigües pluvials per a aprofitament en l'explotació  
- Adquisició d'equips o maquinària per a la separació de fases, sòlida i líquida, de purins i fems: tamisos, filtres, filtres premsa, centrífugues, compactadores, etc.  
- Adquisició d'equips per a la recollida i/o transport de purins i fem: extractors de fem, bombes d'extracció, tancs, cisternes  
- Adquisició d'equips de filtració de líquids procedents de la separació de fases  
- Adquisició d'equips o aparells per al tractament aerobi de purins i fems per mitjà de sistemes mecànics: turbines (fixes o flotants), agitadors de paletes, etc.  
- Adquisició d'equips o aparells per al tractament aerobi de purins i fems per mitjà de sistemes pneumàtics d'aireig: bufadors més difusors, compressors, broquets Venturi, etc.  
Annex III  
Equivalència d'unitats de bestiar major segons espècies  
  
Anexo III  
Equivalencia de Unidades de Ganado Mayor según especies  
- Disseny, dimensionament i construcció de sistemes hidràulics per al tractament aerobi de purins i fems, amb tots els materials i equips necessaris: bassa, canonades, motors i bombes, etc.  
- Construcció i/o adquisició d'equips de transferència iònica, electrofloculació o sistemes semblants, per al tractament de purins i fems  
- Instal·lació d'abeuradors de cassoleta en compte dels de tetina o instal·lació de menjadors (de tipus tremuja holandesa o semblant) que porten incorporat l'abeurador i que s'eviten les pèrdues d'aigua  
- Cobertura dels depòsits de purins i fems per mitjà de sistemes reconeguts en el document BREF 2003, «Prevenció i control integrats de la contaminació (IPPC). Documentació de referència de millors tècniques disponibles en la cria d'aviram i porcs».  
Annex IV  
Llista de municipis de la Comunitat Valenciana que pertanyen a zones desfavorides d'acord amb l'article 17 del Reglament (CE) 1257/1999 i a les zones indicades en l'article 36, lletra a), incisos i) i ii), del Reglament (CE) 1698/2005.  
Província: 03 - Alacant  
03083 Agost  
03587 Agres  
03010 Albatera  
03618 Alcalalí  
03539 Alcocer de Planes  
03399 Alcoleja  
03454 Alfafara  
03550 Algueña  
03895 Almudaina  
03843 l'Alqueria d'Asnar  
03148 Aspe  
03501 Balones  
03020 Banyeres de Mariola  
03341 Benasau  
03905 Beneixama  
03557 Beniardá  
03145 Beniarrés  
03661 Benigembla  
03346 Benifallim  
03830 Benifato  
03676 Benilloba  
03680 Benillup  
03131 Benimantell  
03216 Benimarfull  
03639 Benimassot  
03781 Biar  
03160 Bolulla  
03671 Callosa d'En Sarrià  
03762 Callosa de Segura  
03578 Campo de Mirra / el Camp de Mirra  
03173 Cañada  
03278 Castalla  
03671 Castell de Castells  
03379 Castell de Guadalest, el  
03754 Catral  
03485 Cocentaina  
03622 Confrides  
03558 Crevillent  
03641 Quatretondeta  
03974 Elche / Elx  
03277 Elda  
03711 Facheca  
03158 Famorca  
03127 Gaianes  
03384 Gorga  
03946 Hondón de las Nieves / el Fondó de les Neus  
03065 Hondón de los Frailes  
03720 Lorcha / l'Orxa  
03476 Millena  
03989 Monforte del Cid  
03417 Monóvar / Monòver  
03179 Muro de Alcoy  
03544 Novelda  
03198 Onil  
03409 Pego  
03579 Penàguila  
03831 Petrer  
03881 Pinoso / el Pinós  
03003 Planes  
03902 Polop  
03757 Relleu  
03491 la Romana  
03912 Salinas  
03783 San Vicente del Raspeig / Sant Vicent del Raspeig  
03665 Sax  
03064 Sella  
03746 Tàrbena  
03434 Tibi  
03182 Tollos  
03726 Torremanzanas / la Torre de les Maçanes  
03165 la Vall d'Alcalà  
03850 la Vall d'Ebo  
03968 Vall de Gallinera  
03039 la Vall de Laguar  
03280 Villena  
Província: 12 - Castelló  
12248 Atzeneta del Maestrat  
12855 Aín  
12328 Albocàsser  
12197 Alcalà de Xivert  
12565 Alcudia de Veo  
12931 Alfondeguilla  
12399 Algimia de Almonacid  
12487 Almedíjar  
12770 Altura  
12712 Arañuel  
12231 Ares del Maestrat  
12313 Argelita  
12467 Ayódar  
12808 Azuébar  
12642 Barracas  
12793 Bejís  
12646 Benafer  
12316 Benafigos  
12149 Benasal  
12365 Benicarló  
12134 Benlloch  
12661 Burriana / Borriana  
12060 Càlig  
12884 Canet lo Roig  
12712 Castell de Cabres  
12376 Castellfort  
12872 Castellnovo  
12586 Castillo de Villamalefa  
12656 Catí  
12490 Caudiel  
12523 Cervera del Maestre  
12826 Cinctorres  
12065 Cirat  
12180 Cortes de Arenoso  
12813 Costur  
12648 les Coves de Vinromà  
12238 Culla  
12079 Chert / Xert  
12378 Chilches / Xilxes   
12347 Chodos / Xodos  
12417 Chóvar  
12070 Eslida  
12330 Espadilla  
12863 Fanzara  
12647 Figueroles  
12471 Forcall  
12852 Fuente la Reina  
12503 Fuentes de Ayódar  
12916 Gaibiel  
12464 Geldo  
12746 Herbés  
12853 Higueras  
12182 la Jana  
12753 Jérica  
12119 Lucena del Cid  
12779 Ludiente  
12520 la Mata  
12073 Matet  
12153 Moncofa  
12485 Montán  
12568 Montanejos  
12258 Morella  
12135 Navajas  
12240 Nules  
12146 Olocau del Rey  
12384 Palanques  
12922 Pavías  
12885 Peñíscola / Peníscola  
12592 Pina de Montalgrao  
12147 Portell de Morella  
12853 Puebla de Arenoso  
12326 la Pobla de Benifassà  
12654 la Pobla Tornesa  
12757 Rossell  
12994 Sacañet  
12977 la Salzadella  
12054 San Jorge / Sant Jordi  
12348 Sant Joan de Moró  
12571 Sant Mateu  
12388 San Rafael del Río  
12664 Santa Magdalena de Pulpis  
12631 Sarratella  
12168 Segorbe  
12642 Sierra Engarcerán  
12010 Soneja  
12197 Sot de Ferrer  
12797 Sueras / Suera  
12435 Teresa  
12638 Tírig  
12616 Todolella  
12345 Toga  
12808 Torás  
12125 El Toro  
12656 Torralba del Pinar  
12162 Torrechiva  
12170 la Torre d'En Besora  
12462 la Torre d'en Doménec  
12193 Traiguera  
12529 Useras / les Useres  
12757 Vallat  
12370 Vall d'Alba  
12121 Vall de Almonacid  
12282 Vallibona  
12235 Vilafamés  
12844 Villafranca del Cid / Vilafranca  
12865 Villahermosa del Río  
12705 Villamalur  
12460 Vilanova d'Alcolea  
12668 Villanueva de Viver  
12804 Vilar de Canes  
12316 Villores  
12765 Vistabella del Maestrazgo  
12999 Viver  
12846 Zorita del Maestrazgo  
12449 Zucaina  
Província: 46 - València  
46002 Ademuz  
46296 Alcublas  
46464 Alpuente  
46366 Andilla  
46010 Anna  
46745 Aras de los Olmos  
46687 Ayora  
46343 Benagéber  
46760 Bicorp  
46856 Bolbaite  
46138 Calles  
46454 Camporrobles  
46500 Casas Altas  
46005 Casas Bajas  
46265 Castielfabib  
46584 Caudete de las Fuentes  
46495 Cofrentes  
46986 Cortes de Pallás  
46454 Cullera  
46147 Chelva  
46697 Chella  
46491 Chera  
46556 Chulilla  
46745 Domeño  
46257 Dos Aguas  
46500 Enguera  
46557 Estubeny  
46756 Fuenterrobles  
46178 Gátova  
46662 Higueruelas  
46151 Jalance  
46402 Xeraco  
46979 Jarafuel  
46914 Xeresa  
46778 Loriguilla  
46079 Losa del Obispo  
46501 Millares  
46363 Navarrés  
46663 Oliva  
46405 Puebla de San Miguel  
46693 Quesa  
46957 Requena  
46310 Siete Aguas  
46107 Sinarcas  
46654 Sot de Chera  
46322 Tavernes de la Valldigna  
46258 Teresa de Cofrentes  
46513 Titaguas  
46330 Torrebaja  
46966 Tuéjar  
46302 Utiel  
46439 Vallanca  
46239 Venta del Moro  
46577 Villar del Arzobispo  
46225 Villargordo del Cabriel  
46394 Yátova  
46982 La Yesa  
46849 Zarra